बोपन्ना-कुरैशी मैड्रिड ओपन से बाहर  
बोपन्ना और आयसम-उल-हक कुरैशी सुपर टाईब्रेकर में जान इसनर और सैम क्वेरी की अमेरिकी जोड़ी से हारकर मैड्रिड ओपन टेनिस टूर्नामेंट से बाहर हो गए।
भारतीय डेविस कप खिलाड़ी रोहन बोपन्ना और पाकिस्तान के उनके जोड़ीदार आयसम-उल-हक कुरैशी सुपर टाईब्रेकर में जान इसनर और सैम क्वेरी की अमेरिकी जोड़ी से हारकर मैड्रिड ओपन टेनिस टूर्नामेंट से बाहर हो गए। भारत और पाक की चौथी वरीय जोड़ी को पुरुष युगल के क्वार्टर फाइनल मुकाबले में शुक्रवार को अमेरिकी जोड़ी के हाथों एक घंटे और 31 मिनट में 7-6, 4-6, 3-10 से शिकस्त झेलनी पड़ी। बोपन्ना और कुरैशी प्रत्येक को इस जीत से 180 अंक मिले जबकि दोनों ने 20100 यूरो बांटे।